**Ministru kabineta noteikumu projekta “Grozījumi Ministru kabineta 2010.gada 31.augusta noteikumos Nr.819 “Noteikumi par mikrouzņēmumu nodokļa deklarāciju un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
|  1. |  Pamatojums | Pamatojoties uz Ministru kabineta 2012.gada 4.septembra sēdes protokola Nr.50 44.§ “Informatīvais ziņojums “Par nodokļu ieņēmumu prognozes paaugstināšanu, īstenojot ēnu ekonomikas apkarošanas un citus pasākumus”” (TA-2054) 4.punktu, kas nosaka, “lai nodrošinātu informatīvā ziņojuma 2.sadaļā “Ēnu ekonomikas apkarošanas un citi pasākumi” minētā 2.priekšlikuma īstenošanu, Labklājības ministrijai izstrādāt un noteiktā kārtībā līdz 2012.gada 1.decembrim iesniegt Ministru kabinetā nepieciešamos grozījumus Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli””.Ministru kabineta 2013.gada 19.februāra noteikumu Nr.95 “Grozījumi Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”” 1.8.apakšpunkts |
|  2. | Pašreizējā situācija un problēmas | Saskaņā ar grozījumiem Ministru kabineta 2013.gada 19.februāra noteikumu Nr.95 “Grozījumi Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”” 1.8.apakšpunktā darba devēja ziņojumā jānorāda darba ņēmēja nostrādāto stundu skaits mēnesī. Lai VID efektīvāk varētu savā darbā izmantot normatīvajos aktos sniegtās iespējas “aplokšņu algu” izmaksātājiem uz aprēķina pamata noteikt “aploksnē” izmaksāto apjomu, nepieciešams radīt iespēju iegūt informāciju par dažādu profesiju darba samaksu stundā. Tādējādi Ministru kabineta 2010.gada 31.augusta noteikumos Nr.819 “Noteikumi par mikrouzņēmumu nodokļa deklarāciju un tās aizpildīšanas kārtību” nepieciešams noteikt, ka, iesniedzot mikrouzņēmumu nodokļa deklarāciju, tajā ir iekļaujama informācija par mikrouzņēmumu darbinieku faktiski nostrādāto stundu skaitu katrā mēnesī. Tā kā par mikrouzņēmuma darbinieku var būt fiziskā persona, kuru uz darba līguma pamata nodarbina mikrouzņēmums, un mikrouzņēmuma īpašnieks (t.i., sabiedrības ar ierobežotu atbildību dalībnieks, individuālā uzņēmuma, zemnieka vai zvejnieka saimniecības īpašnieks, individuālais komersants vai cita fiziskā persona, kas reģistrēta Valsts ieņēmumu dienestā kā saimnieciskās darbības veicējs), kā arī prokūrists, tad mikrouzņēmumu nodokļa deklarācijā nebūtu norādāmas nostrādātās stundas par mikrouzņēmumu īpašniekiem un prokūristiem, ar kuriem netiek nodibinātas darba tiesiskās attiecības. Savukārt, ja mikrouzņēmumu īpašnieks tiek nodarbināts uz darba līguma un pilnvarojuma līguma pamata, tad par šo personu mikrouzņēmumu nodokļa deklarācijā būtu jānorāda nostrādāto stundu skaits, kas veikts uz darba līguma pamata.Saskaņā ar likuma “Par nodokļiem un nodevām” 23.panta septīto daļu Valsts ieņēmumu dienests (turpmāk – VID), uz aprēķinu pamata nosakot nodokļu maksājumu apmēru, izmanto netiešās aprēķinu metodes, tas ir, aprēķina ar nodokļiem apliekamo objektu (ienākumu, darījumu vērtību u.tml.), pamatojoties uz savā rīcībā esošo informāciju. Tādējādi, ja darba devēji būs snieguši minēto informāciju par profesijām un nostrādāto stundu skaitu, VID rīcībā būs precīza informācija par komersantu deklarēto vidējo darba samaksu stundā katrai profesijai. Tādējādi VID nodokļu auditā varēs papildus noteikt darba samaksu no starpības starp vidējo rādītāju valstī un auditējamā komersanta deklarēto darba samaksas lielumu (starpība – iespējamā “aplokšņu alga”).Tādējādi, lai nodrošinātu vienveidīgu iesniedzamās informācijas uzskaiti, arī mikrouzņēmumu nodokļa deklarācijā ir jāveic izmaiņas, paredzot iespēju norādīt darba ņēmēja nostrādāto stundu skaitu mēnesī |
|  3. |  Saistītie politikas ietekmes novērtējumi un pētījumi |  Projekts šo jomu neskar |
|  4. |  Tiesiskā regulējuma mērķis un būtība | Noteikumu projekta grozījumu mērķis ir nodrošināt vienveidīgu iesniedzamās informācijas uzskaiti par darba ņēmēju nostrādāto stundu skaitu pārskata periodā, tāpat kā tas ir noteikts Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”” attiecībā uz darba ņēmējiem, kuru darba devējs nav mikrouzņēmumu nodokļa maksātājs |
|  5. |  Projekta izstrādē iesaistītās institūcijas |  Valsts ieņēmumu dienests |
|  6. |  Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Mikrouzņēmumu nodokļa maksātāji.2013.gada 1.jūlijā reģistrēti 29 533 mikrouzņēmumu nodokļa maksātāji. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar |
|  3. |  Tiesiskā regulējumafinansiālā ietekme | Projekts šo jomu neskar |
|  4. |  Tiesiskā regulējuma nefinansiālā ietekme | Projekts šo jomu neskar |
|  5. |  Administratīvās procedūras raksturojums | Projekts šo jomu neskar |
|  6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija |  Nav |
|  |  |
| **III. Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| Rādītāji | 2013 | Turpmākie trīs gadi |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; | 0 | 0 | 0 | 0 | 0 |
| 1.2. valsts speciālais budžets; | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets; | 0 | 0 | 0 | 0 | 0 |
| 2.2.valsts speciālais budžets; | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets; | 0 | 0 | 0 | 0 | 0 |
| 3.2. speciālais budžets; | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets; | 0 | 0 | 0 | 0 |
| 5.2. speciālais budžets; | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. Detalizēts ieņēmumu aprēķins |  |
| 6.2. Detalizēts izdevumu aprēķins | **VID IS izmaiņu veikšanai nepieciešamais finansējums:**

|  |  |
| --- | --- |
| VID informācijas sistēma | Izmaksas, Ls |
| Nodokļu informācijas sistēma | 1 497 |
| Elektroniskās deklarēšanas sistēma | 1 497 |
| Datu noliktavas sistēma | 1 090 |
| Audita atbalsta informācijas sistēma | 1 331 |
| **Kopā** | **5 415** |

  |
| 7. Cita informācija | Noteikumu projekta realizācijai VID Informācijas sistēmās nepieciešams finansējums Ls 5 415 apmērā, kas tiks novirzīts no VID informācijas sistēmu uzturēšanai plānotā finansējuma 2013.gadam. VID informācijas sistēmās nepieciešams veikt izmaiņas, lai nodrošinātu informācijas par darba ņēmēju nostrādāto stundu skaitu pārskata periodā (mēnesī) uzskaiti atbilstoši Ministru kabineta noteikumu projektam. Nepieciešamā finansējuma summa ir aprēķināta, balstoties uz līdzīgu darbu izmaksām, un minētajā summā ir iekļauta nepieciešamo izmaiņu projektēšana un realizācija Nodokļu informācijas sistēmā, Elektroniskās deklarēšanas sistēmā, Datu noliktavas sistēmā un Audita atbalsta informācijas sistēmā |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
|  2. |  Projekta izpildes ietekme uz pārvaldes funkcijām | Projekts šo jomu neskar |
|  3. |  Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar |
|  4. |  Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar |
|  6. |  Cita informācija |  Nav |

Anotācijas IV, V un VI sadaļa − projekts šīs jomas neskar.

Finanšu ministrs A.Vilks

Valsts sekretāre S.Bajāre

27.09.2013. 10.24

1135

I.Riekstiņa

67028829, Inese.Riekstiņa@vid.gov.lv